kk kk kk kk en lt en en es kk ky en bg kk kk kk kk ru ky en ru kk kk kk kk kk kk kk kk kk kk uk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk bg kk kk ru uk be en kk es en en lt en es en en pl es en en lt en en ky en ky
0 97 2 минут оқисыз
Аталмыш болжам қаншалықты шындыққа жанасымды. Сол жағын білмек мақсатта сарапшылардың ойын жинастырдық.
Қазақстан Жылжымайтын мүлік федерациясының басшысы Ермек Мүсіреповтің айтуынша, тұрғын бағасы жақын маңда бәрібір арзандайды. Жаңа үйлер 10 пайызға, ал екінші нарықтағы үйлердің бағасы 15 пайызға дейін төмендеуі мүмкін. Себеп – аталмыш екі бағдарламаның жабылатында емес, тұрғын үй нарығында құйылған зейнетақы қаржысы төңірегіндегі ажиотаж аяқталғанында. Зейнетақы қорынан тұрғын үй нарығына біз ойлағандай мол қаржы құйылған жоқ.
Осы жерде айта кеткен жөн, жабылғалы жатқан екі мемлекеттік бағдарлама да Отбасы банкінен емес, басқа банктерден қаржыландырылатын. Енді бұл бағдарлама жабылса, тек Отбасы банк қана тұрғын үй нарығының операторы болып қалмақ. Демек Ермек Мүсіреповтің ойынша, ипотека нарығында тоқырау болмайды, өйткені Отбасы банкіндегі басқа да ипотекалық бағдарламалар бар. Солар тұрғын үй нарығын ұстап тұра алады.
Банк бәрібір зардап шекпейді
Қазақстанның құрылысшылар қауымдастығының президенті Виктор Микрюковтың айтуынша, аталмыш бағдарламалардың жабылуы құрылыс салушылар мен қарапайым халыққа ғана залал келтіреді.
«Әрине, ипотекалық бағдарламалардың жабылуы тұрғын үй нарығына кері әсерін тигізеді. Екінші дәрежелі банктер бәсекелестік жоқтығынан ипотеканың пайызын көбейтіп, баспана нарығын біршама құлдыратады. «7-20-25» бағдарламасы жаңа үйлерге ғана берілгендіктен, жаңа үйлерді салуға деген құрылысшылардың құлшысын арттырған еді», – дейді Микрюков.
Оның айтуынша, бағдарламалар жабылғанымен, тұрғын үй бағасы арзандай қояды дегенге күмән басым. Өйткені құрылыс материалдары күн сайын қымбаттауда. Құрылысшылар өз шығынын жабу үшін бағаны өз қалпына ұстап тұруға тырысады.
Қазақстан Риэлторларының бірлескен қауымдастығы вице-президенті Елена Гриваның айтуынша, «Баспана Хит» пен «7-20-25» бағдарламасының баспана нарығында алатын орны аз.
«Мәселен, 2020 жылы 307 мың сату келісім жасалған болса, соның 18 мыңы – «Баспана Хитке» келеді. Бұл дегеніміз, 5,9 пайыз ғана. Ал 7-20-25-тің үлесі – 3% ғана. Бұл бағдарламалар нарықтың белгілі бір бөлігін жапқаны рас. Бірақ бүкіл нарыққа әсер етер күші жоқ», – деп түсіндірді ол.
Оның айтуынша, аталмыш бағдарламалар жабылды дегеннің өзінде банктер қазір сұранысты қанағаттандыру үшін басқа да жеңілдік түрлерін жасап жатыр. Пайызы жоғары болуы мүмкін. Бірақ қосымша жеңілдігі қоса беріледі.
«Оның үстіне, құрылыс саласы Қазақстан үшін экономикалық драйвер болғандықтан, оны тоқтатып тастаудың зияны шаш-етектен. Сондықтан бұл салаға стимул беру үшін оны қолдаудың басқа бір түрлерін табады», – дейді Елена Грива.
Нарық бәрібір өзінікін істейді
TETIN консалтинг компаниясының бас директоры Лев Тетиннің айтуынша, нарықты – үлкен теңіз десек, мемлекеттік бағдарлама – сол теңізге құйылған тамшы ғана. Яғни, мемлекеттік бағдарлама нарыққа уақытша ғана өзгеріс енгізеді. Не құлдыратады, не көтереді.
«Қазір екінші банктер «Баспана Хит» пен «7-20-25» бағдарламасына ұқсас ұсыныстар дайындап жатыр. Қалған нарықты сол ұсыныс жабады», – дейді Тетин.
7-20-25 жабылады Баспана бағасы Баспана бағасы қымбаттай ма Баспана Хит жабылады Ипотека қалай аламын Ипотекалық бағдарлама
Қымбат СлямбековМамыр 25, 2021
0 97 2 минут оқисыз
Facebook LinkedIn VKontakte WhatsApp Telegram Email арқылы бөлісу Басып шығару
232 мың теңге: Елде еңбекақы өсіп жатыр
«Қазақстандықтар әлемдегі ең…»: қандай рейтингтерді басып оздық?
Алматыда азық-түлік бағасы арзан әлеуметтік дүкендер ашылды
Оңтүстік Кореядағы қазақтар еңбек визасын қашан алады?
Пікір үстеу Жауапты болдырмау
Пікір орналастыру үшін кіруіңіз жөн.
«Теңізшевройл» қызметкерлерінің жұмысқа деген махаббатын қалай оятады?
Қалың мал мен мәһрдің айырмашылығы бар ма?
Алматыда тағы да қарақшылар ұсталды
Сарбаз әкімдікке жасалған шабуыл туралы айтып берді
Қазақстанда 8 мыңға жуық адам ұсталды – ІІМ
Қазақстан 2022 жылы ТМД-ға төрағалық етеді
Әкенің туған күніне тілек
Эмоционалды интеллект: Қазақ түсінігі, EQ белгілері
Мұғалімдерге қосымша үстемеақы төленуі мүмкін
Жириновский қазақстандық орыстарды еліне шақырды
Балаңыздың ұйқысы ауысып кетті ме?
Денсаулық & Психология 167
© 2022, Барлық құқық қорғалған
Facebook Twitter WhatsApp Telegram